Source: http://ec.europa.eu/civiljustice/legal_aid/legal_aid_bel_mt.htm
Timestamp: 2017-06-24 09:56:49+00:00
Document Index: 384318

Matched Legal Cases: ['qorti ', 'qorti ', 'qorti ', 'Qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'qorti ', 'Qorti ', 'qorti ']

Kummissjoni Ewropea - Network gudizzjarju ewropew - Għajnuna legali - Belġju
Mappa tas-sit | Fittex f' EUROPA | RSS | Avviż Legali Importanti
> Għajnuna legali
> Belġju
X'hemm ġdid | Dwar in-netwerk | Avvenimenti | Librerija | Glossarju | Kontenut ġdid | Links | Atlas Ċivili
L-aħħar aġġornament: 29-12-2006
Għajnuna legali - BelġjuDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
X’inhuma l-ispejjeż ta’ kawża u normalment min għandu jħallashom? 2.
X’inhi l-għajnuna legali? 3.
Nista’ nibbenefika mill-għajnuna legali? 4.
L-għajnuna legali tista’ tingħata fit-tilwim kollu? 5.
Hemm xi proċedura speċifika għall-emerġenzi? 6.
Minn fejn nista’ nġib formola ta’ applikazzjoni għall-għajnuna legali? 7.
Liema dokumenti għandi nehmeż mat-talba għall-għajnuna legali? 8.
Fejn għandi nirreġistra t-talba tiegħi għall-għajnuna legali? 9.
Kif niġi mgħarraf inix eliġibbli jew le għall-għajnuna legali? 10.
Jekk nikkwalifika għall-għajnuna legali, x'għandi nagħmel? 11.
Jekk nikkwalifika għall-għajnuna legali, min jagħżilli l-avukat? 12.
Jekk nikkwalifika għall-għajnuna legali, dan ikopri l-ispejjeż kollha tal-proċess tiegħi? 13.
Jekk nikkwalifika għal għajnuna legali parzjali, min iħallas l-ispejjeż l-oħra? 14.
Jekk nikkwalifika għall-għajnuna legali, din tkopri xi reviżjoni li nista' nagħmel wara l-proċess? 15.
Jekk nikkwalifika għall-għajnuna legali, din tista’ tiġi rtirata qabel it-tmiem tal-proċess (jew anki wara l-proċess)? 16.
Jekk ma nikkwalifikax għall-għajnuna legali, nista’ nappella minn din id-deċiżjoni? 1. X’inhuma l-ispejjeż ta’ kawża u normalment min għandu jħallashom?
Kawża fil-qorti normalment tinvolvi firxa wiesgħa ta’
spejjeż: it-taxxi tal-boll u d-drittijiet tar-reġistrazzjoni, id-drittijiet
fuq id-dokumenti legali, id-dritt għar-reġistrazzjoni tas-sentenza,
l-ispejjeż tal-miżuri għall-istħarriġ, inklużi l-ispejjeż tax-xhieda u l-esperti,
id-drittijiet ta’ l-avukati eċċ.
Bħala regola, is-sentenza finali tiddeċiedi l-ispejjeż
kontra l-parti telliefa (l-artikli 1017 sa 1024 tal-Kodiċi Ġudizzjarju).
2. X’inhi l-għajnuna legali?
L-għajnuna legali tista’ tiġi definita bħala kwalunka mezz li jitqiegħed għad-dispożizzjoni ta’ persuna biex din ikollha aċċess effettiv għal qorti meta din il-persuna ma jkollhiex ir-riżorsi meħtieġa biex tkopri l-ispejjeż tal-proċedura. Il-Kodiċi Ġudizzjarju jaħseb għal żewġ sistemi ta’ assistenza legali li japplikaw kemm fi kwistjonijiet ta’ għajnuna ċivili u dawk kriminali – assistenza legali primarja u sekondarja (l-artikli 446(b) u 508/1 sa 508/23 tal-Kodiċi Ġudizzjarju u d-Digrieti Irjali għall-implimentazzjoni tagħhom) u l-għajnuna legali (l-artikli 664 sa 699 tal-Kodiċi Ġudizzjarju).“Assistenza legali primarja” tfisser assistenza legali fis-sura ta’ tagħrif prattiku, tagħrif legali, opinjoni legali inizjali jew riferiment għand entità jew organizzazzjoni speċjalizzati. L-assistenza legali primarja hija disponibbli kemm għall-individwi kif ukoll għall-entijiet morali.
“Assistenza legali sekondarja” tfisser assistenza legali lil individwu fis-sura ta’ opinjoni legali dettaljata jew assistenza legali, kemm jekk fil-kuntest ta’ proċeduri formali jew le, u assistenza f’kawża tal-qorti, inkluża r-rappreżentazzjoni legali.“Għajnuna legali”, mill-banda l-oħra, tikkonsisti f’eżenzjoni sħiħa jew parzjali mit-taxxi tal-boll u d-drittijiet tar-reġistrazzjoni u spejjeż oħra tal-proċeduri u hija disponibbli għal litiganti li ma jkollhomx dħul adegwat biex ikopru l-ispiża ta’ proċeduri ġudizzjarja jew estraġudizzjarji.
3. Nista’ nibbenefika mill-għajnuna legali?
L-assistenza legali primarja hija disponibbli għal-litiganti kollha, kemm jekk inhuma individwi kif ukoll jekk entijiet morali. Litiganti b’riżorsi baxxi jgawdu minnha bla ħlas. L-oħrajn iħallsu kontribuzzjoni b’rata fissa ta’ €12.39.L-assistenza legali sekondarja hija disponibbli għal-litiganti kollha (individwi imma mhux entijiet morali) b’riżorsi baxxi li jieħdu sehem fi proċeduri fil-Belġju.L-Għajnuna legali hija disponibbli għal dawn li ġejjin, sakemm ikollhom talba li tidher li tkun fondata u jkunu jistgħu jippruvaw li d-dħul tagħhom huwa inadegwat (l-artikli 667 u 668 tal-Kodiċi Ġudizzjarju):persuni ta’ nazzjonalità Belġjana;ċittadini barranin b’osservanza tat-trattati internazzjonali;iċ-ċittadini kollha ta’ l-Istati Membri tal-Kunsill ta’ l-Ewropa;ċittadini barranin li jkunu jgħixu leġittimament fil-Belġju;ċittadini barranin fi proċeduri li jesemmi l-Att dwar l-aċċess għat-territorju, ir-residenza, l-issetiljar u t-tkeċċija tal-barranin.Id-disponibbiltà ta’ assistenza legali primarja bla ħlas u assistenza legali sekondarja għal kollox jew parzjalment bla ħlas u għal għajnuna legali jiddependu mill-osservanza ta’ ċerti kundizzjonijiet.
Kulmin ir-riżorsi tiegħu jitqiesu insuffiċjenti huwa eliġibbli għal assistenza legali primarja bla ħlas u assistenza legali sekondarja għal kollox jew parzjalment bla ħlas u għal għajnuna legali.L-assistenza legali primarja bla ħlas u l-assistenza legali sekondarja għal kollox jew parzjalment bla ħlas u l-għajnuna legali huma għalhekk disponibbli għal dawn li ġejjin:Bil-kundizzjoni li tinġieb prova tar-riżorsi:Persuna waħedha li tista’ tipprovdi evidenza dokumentarja, f’sura aċċettabbli għall-avukat, l-uffiċċju ta’ l-għajnuna legali, jew il-qorti, li d-dħul nett ta’ kull xahar tagħha huwa ta’ inqas minn €642.84 (validu fl-1.9.2001, adattat ta’ kull sena ġudizzjarja fid-dawl tal-minimu eżentat mill-qbid);Persuna waħedha b’persuna dipendenti jew persuna, li tkun tgħix mas-sieħeb/sieħba tagħha fiż-żwieġ jew kwalunkwa persuna oħra bħala persuna li tgħix fl-istess dar, li tista’ tipprovdi evidenza dokumentarja, f’sura aċċettabbli għall-avukat, l-uffiċċju għall-għajnuna legali jew il-qorti, li d-dħul nett ta’ kull xahar ta’ dik id-dar huwa ta’ inqas mill-minimu eżentat mill-qbid, bħalissa €849 (validu fl-1.1.2002, aġġustat ma’ l-indiċi ta’ kull-sena).Awtomatikament:Dawk li jirċievu dħul ta’ għajnuna minimu (“minimex”) jew assistenza ta’ għajnuna;Dawk li jirċievu d-dħul minimu garantit għall-persuni anzjani;Dawk li jirċievu benefiċċji ta’ sostituzzjoni għall-persuni b’diżabilità li ma jkunux jirċievu l-benefiċċju għall-integrazzjoni;Dawk bi tfal dipendenti li jkunu jirċievu benefiċċji tal-familja;Kerrejja ta’ akkomodazzjani soċjali li fir-Reġjuni Kapitali tal-Fjandri u Brussell iħallsu kera b’nofs ir-rata bażika jew li fir-Reġjun ta’ Wallonia jħallsu kera minima;Persuni minorenni;Ċittadini barranin li jippreżentaw talba għar-regolarizzazzjoni ta’ l-istatus tar-residenza jew li jappellaw minn ordni ta’ tkeċċija;Persuni li jkunu qed ifittxu ażilju u applikanti għal status ta’ persuni spustjata.Biex jiġu ddeterminati l-ammonti speċifikati fil-b), titnaqqas 10% mid-dħul ta’ għajnuna minimu għal kull persuna dipendenti.
L-assistenza legali sekondarja għal kollox jew parzjalment bla ħlas u l-għajnuna legali jistgħu jingħataw lil dawn li ġejjin:Persuna waħedha li tista’ tipprovdi evidenza dokumentarja, f’sura aċċettabbli għall-avukat, l-uffiċċju għall-għajnuna legali jew il-qorti, li d-dħul nett tagħha ta’ kull xahar huwa ta’ bejn €642.84 (validu fl-1.9.2001) u dak l-ammont b’żieda ta’ 18%;Persuna waħedha b’persuna dipendenti jew persuna li tgħix mas-sieħeb/sieħba tagħha fiż-żwieġ jew kwalunkwa persuna oħra bħala persuna li tgħix fl-istess dar who can provide evidenza dokumentarja, f’sura aċċettabbli għall-avukat, l-uffiċċju għall-għajnuna legali jew il-qorti, li d-dħul nett ta’ kull xahar ta’ dik id-dar huwa ta’ bejn il-minimu eżentat mill-qbid, bħalissa €849 (validu fl-1.1.2002 ), u dak l-ammont b’żieda ta’ 18%.Biex jiġu ddeterminati l-ammonti speċifikati fil-b), titnaqqas 10% mill-miminmu ta’ l-għajnuna għad-dħul għal kull persuna dipendenti.
4. L-għajnuna legali tista’ tingħata fit-tilwim kollu?
L-assistenza legali tista’ tingħata fit-tilwim kollu. L-għajnuna legali tista’ tingħata fi:il-passi proċedurali kollha marbuta mat-talbiet imsemmija jew pendenti f’qorti ordinarja jew amministrattiva jew bord ta’ l-arbitri;il-passi proċedurali marbuta ma’ l-eżekuzzjoni tas-sentenzi u d-deċiżjonijiet;il-proċeduri dwar it-talbiet;il-proċeduri ta’ l-appell;il-passi proċedurali li huma f’idejn membru tal-ġudikatura jew li jinvolvu azzjoni minn persuna professjonista jew uffiċjal;il-proċeduri tal-medjazzjoni tal-familja.
5. Hemm xi proċedura speċifika għall-emerġenzi?
Dwar il-ħatra ta’ avukat
(fil-kuntest ta’ l-assistenza legali
sekondarja), f’emerġenza, persuna bla avukat tista tmur direttament għand
l-avukat li jipprovdi/tipprovdi kopertura barra mill-ħinijet regolari
organizzata mill-uffiċċju għall-għajnuna legali, li jipprovdu assistenza u
mbagħad jitolbu lill-uffiċċju jikkonferma l-ħatra.
Dwar l-għajnuna legali, f’każijiet urġenti u f’kull tip ta’ kwistjoni,
il-President tal-Qorti u, matul il-proċeduri, l-imħallef li jkun/tkun qed
jisimgħu l-każ, jistgħu fuq talba, anki jekk issir bil-fomm, jagħtu għajnuna
legali fl-atti li jiddeterminaw (l-artiklu 673 tal-Kodiċi Ġudizzjarju).
6. Minn fejn nista’ nġib formola ta’ applikazzjoni għall-għajnuna legali?
Il-liġi ma timponi l-ebda formola speċifika għat-talba ta’ għajnuna legali. Trid tmur direttament għand l-awtoritajiet rilevanti għad-distrett tal-qorti (ara l-punt 8).
7. Liema dokumenti għandi nehmeż mat-talba għall-għajnuna legali?
Biex jirċievu assistenza legali primarja bla ħlas jew assistenza legali sekondarja għal kollox jew parzjalment bla ħlas jew għajnuna legali, dawk li għamlu t-talba u li jkunu meħtieġa jipprovdu evidenza tad-dħul tagħhom (ara l-punt 3) iridu jehmżu d-dokument kollha rilevanti mat-talba tagħhom (eż. l-aħħar stima tat-taxxa fuq id-dħul, ċertifikat dwar il-persuni li joqogħdu fid-dar, …). Dawk li jagħmlu t-talba u li jkunu intitolati awtomatikament iridu jehmżu liema mid-dokumenti li ġejjin ikunu rilevanti:id-deċiżjoni valida taċ-ċentru għall-assistenza għall-assistenza pubblika (CPAS/OCMW) għal dawk li jirċievu dħul ta’ għajnuna minimu (“minimex”) jew assistenza ta’ għajnuna;iċ-ċertifikat annwali mill-Uffiċċju Nazzjonali tal-Penzjonijiet għal dawk li jirċievu id-dħul garantit għall-persuni anzjani;id-deċiżjoni tal-Ministru tas-Sigurtà Soċjali jew l-uffiċjal li jaġixxi f’ismu għal dawk li jirċievu benefiċċji ta’ sostituzzjoni tad-dħul għall-persuni b’diżabilità;iċ-ċertifikat mill-Uffiċju Nazzjonali għall-Benifiċċji tal-Familja għall-Persuni Impjegati (ONAFTS) għal dawk bi tfal dipendenti li jirċievu l-benefiċċji tal-familja;l-aħħar kont tal-kera għall-kerrejja ta’ l-akkomodazzjoni soċjali;il-karta ta’ l-identità għall-persuni minorenni;dokumenti ta’ min joqgħod fuhom għaċ-ċittadini barranin li jippreżentaw talba għar-regolarizzazzjoni ta’ l-istatus tar-residenza jew li jappellaw minn ordni ta’ tkeċċija.
8. Fejn għandi nirreġistra t-talba tiegħi għall-għajnuna legali?
L-assistenza legali primarja hija organizzata minn kummissjoni għall-għajnuna legali mwaqqfa f’kull distrett tal-qorti u li tikkomprendi rappreżentanti ta’ l-avukatura, ċentri għall-assistenza pubblika u organizzazzjonijiet approvati għall-għajnuna legali. Il-kummissjoni torganizza ċentri ta’ konsulenza dwar l-assistenza legali primarja li jħaddmu avukati. It-talbiet jistgħu jiġu ppreżentati hawn.
L-assistenza legali sekondarja hija organizzata minn uffiċċju għall-għajnuna legali mwaqqaf f’kull Uffiċċju tal-Qorti lokali mill-Kunsill ta’ l-Avukatura. It-talbiet jistgħu jiġu ppreżentati hawn.It-talbiet għall-għajnuna legali ġeneralment jiġu indirizzati lill-Uffiċċju tal-Qorti ta’ dik il-q orti fejn għandha tinġieb il-kawża jew isir l-att (l-artiklu 670, l-ewwel paragrafu, tal-Kodiċi Ġudizzjarju). Hemm uffiċċju għall-għajnuna legali f’kull Qorti ta’ Prima Istanza, Qorti tar-Relazzjonijiet Industrijali, Qorti Kummerċjali u Qorti ta’ l-Appell u fil-Qorti tal-Kassazzjoni.L-uffiċċju għall-għajnuna legali f’kull każ jikkonsisti minn imħallef li jippresiedi/tippresiedi waħedhom.
9. Kif niġi mgħarraf inix eliġibbli jew le għall-għajnuna legali?
It-talbiet għall-assistenza
legali sekondarja għal kollox jew parzjalment bla ħlas jiġu indirizzatt
lill-uffiċċju għall-għajnuna legali, bil-fomm jew bil-miktub, minn min
jagħmel it-talba jew mill-avukat tiegħu. L-uffiċċju għall-għajnuna legali
jagħti d-deċiżjonijiet tiegħu fuq il-bażi tad-dokumenti li jinġiebu quddiemu.
Min jagħmel it-talba jew l-avukat tiegħu jistgħu jidhru personalment, fuq
talba jew jekk l-uffiċċju jitlob dan. Għandhom jingħataw raġunijiet
għad-deċiżjonijiet li jirrifjutaw li jagħtu għajnuna legali. Min jagħmel it-talba
jiġi mgħarraf bid-deċiżjoni ta’ l-uffiċċju.
Wara li jingħata assistenza
legali sekondarja għal kollox jew parzjalment bla ħlas, min jagħmel it-talba
jista’ jagħmel talba għall-għajnuna
legali. L-avukat tiegħu jgħaddi/tgħaddi d-dokumenti għall-għajnuna legali
lill-uffiċċju għall-għajnuna legali. Fuq
Id-deċiżjonijiet dwar l-għajnuna legali meħuda mill-uffiċċju
għall-għajnuna legali jew il-qorti jingħataw wara li jkunu nstemgħu jew ġew
inġunti l-partijiet. Dawn huma eżekwibbli għal kollox bla preġudizzju għall-appelli.
L-ordnijiet għall-eżekuzzjoni isiru bla ħlas.
10. Jekk nikkwalifika għall-għajnuna legali, x'għandi nagħmel?
Jekk ingħatat assistenza legali primarja, min jagħmel it-talba jingħata tagħrif prattiku, tagħrif legali, opinjoni legali inizjali jew jiġi referut għand entità speċjalizzata jew organizzazzjoni. Jekk ikun il-każ, min jagħmel it-talba jista’ jiġi referut għand l-uffiċċju għall-assistenza legali sekondarja bureau.Jekk min jagħmel it-talba jingħata assistenza legali sekondarja jew għajnuna legali, dan imbagħad jipproċedi bil-kawża.
11. Jekk nikkwalifika għall-għajnuna legali, min jagħżilli l-avukat?
Il-Kunsill ta’ l-Avukatura
jipproduċi elenku annwali ta’ avukati
li jixtiequ jipprovdu servizzi ta’ għajnuna legali. L-elenku jagħti
l-ispeċjalizzazzjonijiet li fihom huma kkwalifikati jew qed jitħarrġu
mill-Kunsill ta’ l-Avukatura.
Min jagħmel talba għall-assistenza legali sekondarja jista’ mbagħad jagħżel avukat mill-elenku, li
mbagħad jinħatar mill-uffiċċju għall-għajnuna legali biex jieħu/tieħu ħsieb
il-każ tiegħu. L-uffiċċju jgħarraf lill-avukat li jkun/tkun inħatru.
12. Jekk nikkwalifika għall-għajnuna legali, dan ikopri l-ispejjeż kollha tal-proċess tiegħi?
L-assistenza legali u l-għajnuna legali jistgħu jkunu għal kollox jew parzjalment bla ħlas (ara l-punt 3).
Bażikament, imbagħad, iva (dan ikopri l-ispejjeż kollha tal-proċess ta’ min jagħmel it-talba) – jekk min jagħmel it-talba jkun eliġibbli għal assistenza legali sekondarja u għajnuna legali għal kollox bla ħlas, bla ħsara għall-irkupru mill-Istat (ara l-punt 15). 13. Jekk nikkwalifika għal għajnuna legali parzjali, min iħallas l-ispejjeż l-oħra?
L-ispejjeż mhux
koperti bl-assistenza legali sekondarja jew bl-għajnuna legali
jitħallsu mill-parti jew partijiet
ikkonċernati.
14. Jekk nikkwalifika għall-għajnuna legali, din tkopri xi reviżjoni li nista' nagħmel wara l-proċess?
Iva, jekk tingħata l-għajnuna legali, din testendi
għall-appelli kollha. Trid issir talba mill-ġdid
għall-għajnuna legali, lill-qorti li tkun qed tisma’ l-appell.
15. Jekk nikkwalifika għall-għajnuna legali, din tista’ tiġi rtirata qabel it-tmiem tal-proċess (jew anki wara l-proċess)?
L-uffiċċju għall-għajnuna legali jista’ jittermina assistenza legali sekondarja qabel it-tmiem tal-każ fejn ir-reċipjent/a ma tkunx għadha tosserva l-kundizzjonijiet dwar ir-riżorsi jew ma jkunux qed jieħdu parti attiva biex jiddefendu l-interessi tagħhom.Wara t-tmiem tal-każ, l-Istat jista’ jirkupra l-ammonti mħallsa lill-avukat minn reċipjent/a ta’ assistenza legali sekondarja f’każ ta’ tibdil fil-beni jew fid-dħul jew il-ħruġ tagħhom jew jekk l-assistenza ngħatat fuq il-bażi ta’ dikjarazzjonijiet foloz jew ta’ kwalunkwa mezz qarrieqi ieħor jew jekk ukun involut xi qligħ mill-involviment ta’ l-avukat maħtur fil-każ tagħhom minn dakinhar u l-għajnuna legali ma kinitx tingħata li kieku dak il-qligħ eżista fi żmien it-talba għall-għajnuna.Dwar l-għajnuna legali, l-Istat jista’ jirkupra kwalunkwa ħlasijiet magħmula fil-każ ta’ tibdil fil-beni jew id-dħul jew il-ħruġ tar-reċipjent/a minn meta ssir id-deċiżjoni dwar l-għajnuna legali u issa jistgħu jħallsu.
16. Jekk ma nikkwalifikax għall-għajnuna legali, nista’ nappella minn din id-deċiżjoni?
Deċiżjoni mogħtija minn uffiċċju għall-għajnuna legali li tirrifjuta assistenza legali sekondarja fil-Qorti tar-Relazzjonijiet Industrijali fi żmien xahar min-notifika tad-deċiżjoni tista’ tiġi appellata.Deċiżjonijiet tal-judges of the peace, il-qrati tal-pulizija u uffiċċji għall-għajnuna legali dwar l-għajnuna legali jistgħu jiġu appellati. L-appell irid isir fi żmien xahar mid-deċeżjoni b’talba li tagħti r-raġunijiet għall-appell li tiġi ppreżentata lir-reġistru tal-qorti ta’ l-appell (ara l-paġna dwar “l-organizzazzjoni tal-qrati”).
Iktar tagħrif dwar dispożizzjonijiet statutorji u regolamenti dwar l-għajnuna legali ċċitati f’din il-paġna jinsabu fis-sit tas-“Servizz Pubbliku Federali Ġustizzja” - - (SPF Ġustizzja).Agħżel il-lingwa tiegħek (FR/NL/DE), imbagħad iklikkja fuq “leġiżlazzjoni kkonsolidata” (leġiżlazzjoni fis-seħħ) li hija subkategorija taħt “Għejun tad-Dritt”. Din ittella’ tieqa għat-tiftix: daħħal l-istraterġija tiegħek għat-tiftix, imbagħad iklikkja fuq “fittex” u wara fuq “lista”. Hekk tidher lista ta’ liġijiet u regolamenti. Ikklikkja fuq “dettall” fuq il-liġi/regolament li jinteressawk u t-test jitla’ fuq l-iskrin tiegħek.Ngħidu aħna, biex issib l-artiklu 664 tal-Kodiċi Ġudizzjarju: meta tkun fl-iskrin tat-tiftix, daħħal “Kodiċi ġudizzjarju” ħdejn “natura ġuridika” (tista’ tagħżilha minn lista alfabetika billi tikklikkja fuq il-vleġġa fuq il-lemin tal-kaxxa). Imbagħad daħħal in-numru ta’ l-artiklu (artiklu) numru (664) fil-kaxxa “kliem”. Ikklikkja fuq “fittex” u mbagħad fuq “lista” biex ittella’ r-riżultat tat-tiftix. Meta jidher dan, ikklikkja fuq “dettall” (fuq ix-xellug ta’ l-iskrin) biex taqra t-test li kont qed tfittex.Tagħrif ieħor (organizzazzjoni tal-qrati, deċiżjonijiet tal-qorti, eċċ.) jinsab fuq l-istess sit. Barra mis-sit dwar l-SPF Ġustizzja, tista’ wkoll issib tagħrif u għajnuna legali fuq is-siti ta’ għadd ta’ organizzazzjonijiet professjonali legali bħalma huma l-Vereniging van Vlaamse Balies : (ikklikkja fuq “Juridische bijstand”), l’Ordre des barreaux francophones et germanophones : (ikklikkja fuq “Spejjeż” taħt “Avocat”, imbagħad ikklikkja fuq “Għajnuna ġuridika”) u l-Federazzjoni Irjali tan-Nutara Belġjani bl-Olandiż jew bil-Franċiż .
« Għajnuna legali - Informazzjoni Ġenerali | Belġju - Informazzjoni Ġenerali »